В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 01.10.2025 г.

Днес, 01.10.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Олга Керелска
                                                                                             Пламен Найденов                                                                                             
                                                                                             Огнян Дамянов
                                                                                             Боян Новански
                                                                                            
          ОТСЪСТВА: Йордан Стоев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

-	Текущи ремонти:

1.ОТНОСНО: Писмо от административния ръководител на Апелативен съд - Варна за осигуряване на финансови средства за извършване на неотложен ремонт на ново предоставени помещения за архив.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ПРИЕМА за необходимо и целесъобразно извършването на неотложен ремонт на помещения с обща площ от 81,14 м2, за нуждите на Апелативен съд – Варна, разположени в част от имот, предоставен в управление на ВСС, находящ се в гр. Варна, бл. 34, ж.к. „Чайка“, на стойност 59 686,92 лв. с ДДС, на основание представената от административния ръководител на Апелативен съд /АС/ - Варна икономически най - изгодна оферта.
Мотиви: Извършването на СМР в предоставените помещения за архив, за нуждите на АС – Варна, е необходимо с оглед възстановяването на експлоатационното им състояние. Строително - монтажните работи са неотложни по смисъла чл. 12, във връзка с § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на АС – Варна
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	23 971,66 лв.

3 000,00 лв.	СМР - шпакловъчно бояджийски работи, окачен таван, електроинсталационни работи, обработка паркет и изготвяне на интериорен проект, включващ решения за постигане на  качествена акустична среда в залата
Интериорен проект, включващ решения за постигане на качествена акустична среда в залата.	
2021	30 404,82 лв.	Ремонт на съдебна зала 104м2 - шпакловъчно - бояджийски работи, доставка и монтаж на окачен таван, циклене и лакиране на паркет, доставка и монтаж на аудио и видео инсталации	
2022	0,00 лв.	няма	
2023	0,00 лв.	няма	
2024	0,00 лв.	няма	
2025	
5 436,00 лв.	Заявени СМР през 2025 г.
Ремонт на кабинет № 518 в СП – Варна, пл. „Независимост“ № 2
Средствата са осигурени на основание решение по т.18 от протокол №18/26.06.2025 г. на Пленума на ВСС. 	

1.2. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Апелативен съд - Варна с финансови средства в размер на 59 687,00 лв. с ДДС за извършването на неотложен ремонт на помещения за архив с обща площ от 81,14 м2, находящи се в част от имот в гр. Варна, бл. 34, ж.к. „Чайка“. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
1.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Апелативен съд - Варна за сведение.

2.ОТНОСНО: Писмо от административния ръководител на Окръжен съд – Велико Търново за осигуряване на финансови средства за извършване на неотложен ремонт на санитарни възли в сградата на Съдебна палата – Велико Търново. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРИЕМА за необходимо и целесъобразно извършването на неотложен ремонт на санитарните възли, разположени на партерен етаж в сградата на Съдебна палата – Велико Търново, находяща се на ул. „Васил Левски“ №16, на стойност 44 391,72 лв. с ДДС, на основание представената от административния ръководител на Окръжен съд /ОС/ - Велико Търново икономически най - изгодна оферта.

Мотиви: Извършването на СМР в санитарните възли на партерен етаж в сградата на Съдебна палата – Велико Търново е необходимо с оглед възстановяването на експлоатационното им състояние. Строително - монтажните работи са неотложни по смисъла чл. 12, във връзка с § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на ОС – Велико Търново
за периода 2020г. – 2025г.
година	Корекция на бюджета на ОСВ за извършване на текущ ремонт	Вид на текущия ремонт	
2020	        0,00 лв.	Няма	
2021	39 475,63 лв.
33 733,00 лв.
59 854,57 лв.	Ремонт на арестантски помещения
Ремонт на покрив
Ремонт на зали №№ 7,8,9,11	
2022	10 713,47 лв.
48 977,37 лв.

    300,00 лв.	Ремонт на рампа за инвалиди	
Ремонт на покрив на сграда на ул. "Цанко Церковски" № 40
Авторски надзор на проекта	
2023	4 200,00 лв.	За обследване на канализацията на Съдебна палата	
2024	5 400,00 лв.

12 121,85 лв.	Ремонт на покрива на надстройката на Апелативен съд - Велико Търново
Ремонт на дограмата на общото деловодство в сградата на съда	
2025	

18 100,00 лв.	Заявени СМР през 2025 г.
Подмяна на вертикален канализационен клон №15 и изграждане на дублиращ хоризонтален канал, който отвежда отпадъчните води от него до работеща ревизионна шахта в сутерена на палатата - 21 888,00 лв.
Ремонт на настилката пред главния вход и терасата на Съдебна палата - Велико Търново - 28 474,00 лв.
Ремонт на санитарни възли на партерния етаж в Съдебна палата - Велико Търново - 39 774,00 лв.

Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС.
т.18 от протокол № 18/26.06.2025 г. на Пленума на ВСС. 
т. 35 от протокол № 22/18.09.2025 г. на Пленума на ВСС.

Ремонт на кабинета на председателя на ОС – Велико Търново - средствата са осигурени на основание решение по т. 3 от протокол № 26/17.09.2025 г. на КУС към Пленума на ВСС	

2.2. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Окръжен съд – Велико Търново с финансови средства в размер на 44 392,00 лв. с ДДС за извършването на неотложен ремонт на санитарни възли на партерен етаж в сградата на Съдебна палата - Велико Търново, находяща се на ул. „Васил Левски“ № 16. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
2.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Окръжен съд – Велико Търново за сведение.

3.ОТНОСНО: Писмо от административния ръководител на Районен съд - Мадан за осигуряване на средства за неотложен частичен ремонт на покрива и фасадата на сградата на Съдебна палата гр. Мадан.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за необходимо и целесъобразно изпълнение на частичен ремонт на покрива и фасадата на сградата на Съдебна палата - Мадан, намираща се в гр. Мадан, ул. „Обединение“ № 8, на стойност 52 746,00 лв. с ДДС, съгласно представената икономически най-изгодна оферта от административния ръководител на Районен съд – Мадан.

Мотиви: Извършването на неотложен ремонт на покрива на сградата на Съдебна палата, гр. Мадан е необходимо с цел привеждането й в съответствие със съществените изисквания към строежите по чл.169 от ЗУТ.
	Ремонтните работи попадат в обхвата на чл. 12 и § 1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт.

Справка за отпуснатите средства на РС – Мадан 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	17 847,00 лв.	Авариен ремонт д-ка на нов котел	
2024	0,00 лв.	Няма	
2025		Заявени СМР през 2025 г.
Ремонт на покрива и фасадата на сградата на съда - 24 563,00 лв.

Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС 
т.18 от протокол № 18/26.06.2025 г. на Пленума на ВСС. 
т. 35 от протокол № 22/18.09.2025 г. на Пленума на ВСС.	
3.2.ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Районен съд – Мадан с финансови средства в размер на 52 746,00 лв. с ДДС за неотложен частичен ремонт на покрива и фасадата на сградата на Съдебна палата – Мадан. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
3.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител Районен съд – Мадан за сведение.

4.ОТНОСНО: Писмо от административния ръководител на Районен съд - Силистра за осигуряване на средства за изпълнение на неотложен ремонт в зала № 2, ползвана от съда в Съдебна палата – Силистра.

По предложение на г-жа Олга Керелска и г-н Стефан Гроздев беше обсъдена възможността за осигуряване на необходимите средства за извършване на неотложен ремонт в зала № 2, ползвана от съда в Съдебна палата – Силистра.
След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ПРИЕМА за необходимо и целесъобразно изпълнение на неотложен текущ ремонт на зала № 2, ползвана от Районен съд - Силистра в сградата на Съдебната палата, находяща се на ул. „Симеон Велики“ № 31, гр. Силистра, на стойност 34 712,15 лв. с ДДС, съгласно представената икономически най-изгодна оферта от административния ръководител на Районен съд – Силистра.

Мотиви: Изпълнението на ремонтните работи в сградата на Съдебна палата – Силистра, заявени с писмо рег. № ВСС – 10295/16.09.2025 г. е необходимо с оглед възстановяване на експлоатационното състояние на зала № 2. Ремонтните работи попадат в обхвата на чл. 12 и § 1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт.
Справка за отпуснатите средства на РС – Силистра 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	4 634,05 лв.	Ремонт санитарно помещение и деловодство СИС	
2023	0,00 лв.	Няма	
2024	0,00 лв.	Няма	
2025		Заявени СМР през 2025 г.
Ремонт на стенни, тавански и подови покрития в стълбището използвани от съда, работни кабинети №5, №6, №7, №8, №12, №14, №16, №17, №19. №20, №23, работен кабинет "Призовкари", съдебни зали №2 и №3 – 46 538,00 лв.

Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС 
т.18 от протокол № 18/26.06.2025 г. на Пленума на ВСС. 
т. 35 от протокол № 22/18.09.2025 г. на Пленума на ВСС.	
2025	20 380,00 лв.

5 710,00 лв.
	Неотложен - за ремонт на кабинет № 20 и зала № 3

Средствата са осигурени съгласно решение на Пленума на ВСС по т. 8 от протокол № 20/10.07.2025 г. 
Допълнени средства към ремонт на кабинет № 20 и зала № 3

Средствата са предложени за осигуряване с решение на КБФ по т. 20 от протокол № 30/17.09.2025 г. 	

4.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Силистра с финансови средства в размер на 34 715,00 лв. с ДДС за неотложен текущ ремонт на зала № 2, ползвана от Районен съд - Силистра в сградата на Съдебната палата, находяща се на ул. „Симеон Велики“ № 31, гр. Силистра. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
4.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител Районен съд – Силистра за сведение.

- Управление на собствеността:

5.ОТНОСНО: Проект на решение за упълномощаване на представляващия Висшия съдебен съвет да отправи искане до кмета на Община Свищов и председателя на Общински съвет Свищов за безвъзмездно предоставяне за управление на недвижим имот - общинска собственост.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРЕДЛАГА на  Пленума на Висшия съдебен съвет да вземе следното решение:
УПЪЛНОМОЩАВА представляващия ВСС да отправи искане до  кмета на Община Свищов и председателя на Общински съвет Свищов за предоставяне безвъзмездно за управление на Висшия съдебен съвет, за нуждите на Районен съд - Свищов, на общински имот, представляващ: помещение със застроена площ 35,64 кв.м., находящо се на партера в общинска сграда, с адрес: гр. Свищов, ул. „Т. Миланович“ № 2, за срок  до 10 /десет/ години.
	5.2.ВНАСЯ предложението като редовна точка в следващо редовно заседание на Пленума на Висшия съдебен съвет.

6.ОТНОСНО: Проект на решение за възлагане стопанисването на недвижим имот – публична държавна собственост, находящ се в гр. Добрич, ул. „Максим Горки“ № 12, на административния ръководител на Окръжна прокуратура - Добрич.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

I.	ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ решение по т. 9.1 от протокол № 5/03.10.2024 г. на Пленума на ВСС, по следния начин:
Текстът:
„…представляващ 15 бр. кабинети…“
да се чете:
„…представляващ 17 бр. кабинети…“
2. ИЗПРАЩА решението на и.ф. Главен прокурор на Република България на разпореждане и на административния ръководител на Окръжна прокуратура – Добрич за сведение. 
II. ВНАСЯ предложението като редовна точка в следващо редовно заседание на Пленума на Висшия съдебен съвет.

7.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до „Информационно обслужване“ АД за сключване на договор за временно и възмездно ползване на част от недвижим имот, находящ се в гр. Пазарджик, за нуждите на Административен съд - Пазарджик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРИЕМА за необходимо и целесъобразно да бъде сключен нов договор, с „Информационно обслужване“ АД за временно и възмездно ползване на част от имот, представляващ: 1 /един/ брой помещение - офис № 404 с площ от 19 /деветнадесет/ кв.м., на четвъртия етаж в административна сграда, находяща се в гр. Пазарджик, ул. „Константин Величков“ № 20, за нуждите на Административен съд - Пазарджик, за срок от 3 /три/ години, считано от 31.12.2025 г.
7.2. ИЗПРАЩА материалите по преписката на комисия „Бюджет и финанси“ към Пленума на ВСС за произнасяне относно поемане на ангажимент за извършване на разход в размер на 114,00 лв., без ДДС, представляващ месечна наемна цена за ползване на част от имот, представляващ: 1 /един/ брой помещение - офис № 404 с площ от  19 /деветнадесет/ кв.м., на четвъртия етаж в административна сграда, находяща се в гр. Пазарджик, ул. „Константин Величков“ № 20, за срок от 3 /три/ години, считано от 31.12.2025 г., за нуждите на Административен съд - Пазарджик.
7.3. ПРЕДЛАГА на Пленума на ВСС да вземе следното решение: 
1. УПЪЛНОМОЩАВА представляващия ВСС да отправи искане до директора на „Информационно обслужване“ АД за сключване на нов договор за наем между „Информационно обслужване“ АД и ВСС, за временно и възмездно ползване на част от имот, представляващ:  1 /един/ брой помещение - офис № 404 с площ от 19 /деветнадесет/ кв.м., на четвъртия етаж в административна сграда, находяща се в гр. Пазарджик, ул. „Константин Величков“ № 20 за нуждите на Административен съд - Пазарджик, за срок от 3 /три/ години, считано от 31.12.2025 г., както и да подпише договор при запазване на същите условия по действащия договор. 
2. ИЗПРАЩА решението по т. 1 на административния ръководител на Административен съд - Пазарджик, за сведение.
7.4. ВНАСЯ предложението по т. 7.3, като редовна точка в следващо редовно заседание на Пленума на ВСС, след изразено съгласие от комисия „Бюджет и финанси“ към Пленума на ВСС по т. 7.2.

8.ОТНОСНО: Изпълнение на решение по т. 5 от протокол № 23/13.08.2025 г. на комисия „Управление на собствеността“ към Пленума на Висшия съдебен съвет във връзка с писмо от изпълнителния директор на изпълнителна агенция „Инфраструктура на електронното управление“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ВЪЗЛАГА на дирекция „Управление на собствеността на съдебната власт“ към администрацията на ВСС:
8.1.1.Да изготви и изпрати писмо до  Агенция по геодезия, картография и кадастър с искане за предоставяне на наличните документи, приложени към проекта за изменение на кадастралната карта и кадастралните регистри, свързани със заснемането и обособяване на самостоятелния обект идентификатор 03928.511.603.1.2, с адрес:  гр. Берковица, пл. „Йордан Радичков“ № 4;
8.1.2.Да изготви и изпрати писмо до изпълнителния директор на изпълнителна агенция „Инфраструктура на електронното управление“ за предприетите действия от страна на Висшия съдебен съвет, за предоставяне на исканото помещение на ИАИЕУ;
8.1.3.Да докладва отново преписката след получаване на информацията по т. 8.1.1. 

9.ОТНОСНО: Доклад на дирекция „Правна“ относно предложение на Съвета на Европа /СЕ/ за реализиране на проект за подпомагане на дигиталната трансформация на съдебната система чрез съчетаване на управлението на промяната с укрепването на институционалния капацитет – за сведение.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ПРИЕМА за сведение доклада на дирекция „Правна“ относно предложение на Съвета на Европа /СЕ/ за реализиране на проект за подпомагане на дигиталната трансформация на съдебната система чрез съчетаване на управлението на промяната с укрепването на институционалния капацитет.
9.2. ИЗПРАЩА решението по т. 9.1 на дирекция „Правна“.

- Разни:

10.ОТНОСНО: Информация в изпълнение на решение по т. 13 от протокол № 20/10.07.2025 г. от заседание на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1.ПРЕДЛАГА на Пленума на Висшия съдебен съвет да приеме следното решение:
		ПРИЕМА доклада на Стефан Гроздев – член на Висшия съдебен съвет и председател на комисия „Управление на собствеността“ към Пленума на Висшия съдебен съвет /Пленума на ВСС/, изготвен в изпълнение на решение по т. 13 от протокол № 20/10.07.2025 г. на Пленума на ВСС, за взетите от комисия „Управление на собствеността“ към Пленума на ВСС решения в периода след последното заседание на Пленума на ВСС през м. юли 2025 г. до първото заседание на Пленума на ВСС през м. септември 2025 г.
10.2.ВНАСЯ предложението в следващото редовно заседание на Пленума на ВСС. 

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ